open-index/open-wikipedia-markdown huggingface dataset:
יהודית בודק

[ממוזער|יהודית בודק עם [המלך חוסיין ושבח וייס, פברואר 1995]]
**יהודית (רג'ינה) בודק** (נולדה ב-3 ביולי 1954) היא עיתונאית, מזרחנית ומתרגמת. הייתה כתבת מדינית ופרלמנטרית ברשות השידור.

## ביוגרפיה
נולדה וגדלה בחיפה למשפחה יוצאת עיראק, בת לאליהו ורחל (רשל). נכדתו של הרב נסים ח'דורי חזן.

סיימה את לימודיה התיכוניים בבית הספר הריאלי בחיפה, במגמה מזרחנית. קיבלה פרסי הצטיינות בערבית. בשנת 1975 קיבלה תואר ראשון בהצטיינות בהיסטוריה של המזרח התיכון, ושפה וספרות ערבית באוניברסיטת חיפה. בשנים 1979–1981 למדה לתואר שני בהיסטוריה של המזרח התיכון באוניברסיטה העברית.

## קריירה מקצועית
בשנת 1977 החלה את דרכה התקשורתית ברשות השידור, שנמשכה כ-39 שנים. לאחר שסיימה קורס עורכי חדשות בקול ישראל בערבית התמנתה לכתבת לענייני חינוך, ושימשה גם בתפקיד עורכת יומני החדשות. ב-1988 התמנתה לכתבת מדינית והייתה לאישה הראשונה ששימשה בתפקיד זה. הייתה שליחת קול ישראל בערבית לוועידת מדריד באוקטובר 1991. בתפקידה ככתבת מדינית סיקרה את שיחות השלום עם הפלסטינים ועם סוריה בוושינגטון ובמוסקבה. בודק נמנתה עם העיתונאים שסיקרו את חתימת הסכם אוסלו א' בוושינגטון בספטמבר 1993.

באוקטובר 1994 סיקרה את הסכם השלום בין ישראל לירדן שנחתם בערבה. בדצמבר 1994 התמנתה לכתבת בכנסת. ב-1995 נמנתה עם כתבי הכנסת שהיו אורחי המלך חוסיין בארמונו ברבת עמון. שימשה ככתבת בכנסת במשך 21 שנים עד אוקטובר 2015, אז פרשה בעקבות סגירת רשות השידור. ביולי 2015 פרסמה ידיעה בלעדית על התערבות שגריר ארצות הברית בהצבעה בעניין מתווה הגז.

חברה בחוג המתרגמים "מכתוב" במכון ון ליר, שמתרגם ספרות ערבית לעברית, כדי להנגישה לקוראים העבריים. נותנת הרצאות על מגוון נושאים ובהם מאחורי הקלעים של הכנסת והפוליטיקה הערבית.

## פרסים
ב-1991 קיבלה את פרס רשות השידור.

## קישורים חיצוניים

* דברי פרידה של יהודית בודק וחברי הכנסת, עם פרישתה לגמלאות
* כתבה על הפרידה מיהודית בודק, בערוץ כנסת, 29 באוקטובר 2015
* ריאיון בגלי צה"ל לרגל פרישת יהודית בודק, בתוכנית "דקל סגל", 29 באוקטובר 2015
* מכתוב גובראן, תורגם על ידי יהודית בודק
* מכתוב מדוזה, תורגם על ידי יהודית בודק
* הרצאה על גובראן בערוץ תקשורת קהילתית
* הרצאה על פיוטי הרב יוסף חיים (בן איש חי) באור יהודה

קטגוריה:בוגרות אוניברסיטת חיפה
קטגוריה:בוגרות בית הספר הריאלי
קטגוריה:כתבים מדיניים ישראלים
קטגוריה:סגל קול ישראל
קטגוריה:ישראלים שנולדו ב-1954
אופידיוס באסוס

**אופידיוס באסוס** (בלטינית: **Aufidius Bassus**) היה היסטוריון ונואם רומי נודע, שחי בתקופת שלטונם של הקיסרים אוגוסטוס וטיבריוס, ונפטר בתקופת שלטונו של נירון.

באסוס היה אדם מוערך מאוד ברומא בשל רהיטותו. חוסר ודאות בבריאותו אולי מנעה ממנו לכהן במשרה ציבורית. הוא מת ממחלה פתאום, והותיר את חיבוריו לא גמורים.

ה"היסטוריות" שלו החלו ככל הנראה במלחמות האזרחים ברפובליקה הרומית או במותו של יוליוס קיסר והגיעו עד סופו של סיאנוס, או אולי של טיבריוס.
המשיך אותם פליניוס הזקן ב-31 ספרים, לפחות עד סוף שלטונו של נירון.

לפני ה"היסטוריות" שלו, פרסם באסוס חיבור היסטורי אחר, "המלחמה הגרמאנית" (*Bellum Germanicum*), שתיאר את מלחמות רומא בגרמאניה.

סנקה הזקן מדבר בהערכה על באסוס כהיסטוריון.

## קישורים חיצוניים

* Seneca (1917). "XXX On Conquering the Conqueror". *Ad Lucilium Epistulae Morales*. Vol. I. Translated by Gummere, Richard M. Cambridge, Massachusetts and London, England: Harvard University Press and William Heinemann Ltd. pp. 210-221

## הערות שוליים

קטגוריה:היסטוריונים מן העת העתיקה
קטגוריה:מחברים כותבי לטינית
קטגוריה:רומאים בתקופת הקיסרות
קטגוריה:אישים שחיו במאה ה-1
פנטזיה (פסיכולוגיה)

**פנטזיה** בפסיכולוגיה היא שמה של מגוון של חוויות נפשיות החולפות במוח האנושי בדרך דמיון של רצונות מסוימים בעלי דימויים נפשיים שונים, לרוב בעלי נטייה אופטימית. רוב הפנטזיות אינן יכולות או צפויות לקרות במציאות. פנטזיות רבות קשורות לחיי המין – פנטזיות מיניות, אך לא בהכרח.

לרוב אנשים בריאים חווים מחשבות פנטזיה שונות החולפות במוחם, לרוב של "חלימה בהקיץ" או שאיפות אופטימיות שונות. במספר הפרעות אישיות, למשל הפרעת אישיות נרקיסיסטית קצב החוויות הפנטזיות גבוה מאוד, מה שמערער את בוחן המציאות התקין. כמו כן אנשים שחוו טראומות שונות הפוגעות ביכולתם לתפקד, מתחילים לחוות פנטזיות שונות כאמצעי הגנה חזק מהטראומות.

## במחקר
הפסיכיאטר ג'ורג' אמן ויילנט  מורה על כך שהפנטזיות הם מגננוני הגנה לא בוגרים. "הגנה לא בוגרת... פנטזיה – חיים בעולם חלומות של 'וולטר מיטי', שבו אתה מדמיין שאתה מצליח ופופולרי, במקום לעשות מאמצים אמיתיים ליצור חברים ולהצליח בעבודה.". חוקרים אחרים לעומתו רואים מספר יתרונות בפנטזיות, מאחר שאלה מספקות רגרסיות קטנות והשפעת משאלות קטנות שאינן פוגעות בתפקוד. עם זאת לעיתים מצבי פנטזיה יכולות לגרום לאכזבה קשה מהמציאות ואף לחוויות טראומתיות.

לפי הפסיכולוגית דרדרה ברט , אנשים בעלי חוויות פנטזיות שונות עם תדירות שונות המשפיעה על מצבם. אלה שבעלי חוויות פנטזיות רבות יותר לרוב בעלי שימוש יצירתי יותר בדמיונם וזה יכול לשמש ליצירתיות של אמנים כמו סופרים, מוזיקאים ועוד ואף להפיח רוח חיים ביצירתיות במקצועות מסורתיים.

לפי זיגמונד פרויד הפנטזיות הם אוסף נבנה של משאלות לב מרובות, רבות מהם מודחקות ואלה משמשות כתחפושת כדי להסוות את תהליכי ההגנה, באמצעותם התשוקות מופעלות. הרצון של הפרט לשמור מרחק מהמשאלה המודחקת ובו זמנית לחוות אותה, פותח מעין "גוף שלישי", איתו הפרט יכול להיכנס אל הפנטזיה. בשל כך הפנטזיה נותנת לפרט יכולות להשקיף על עצמו מהצד ולפרק את הסובייקטיביות שלו עצמו. כאשר ה"אגו" של האני מושמט הוא נותן יכולת למגוון תהליכים מודחקים להזדהות במרכז התפיסה.

המיניות לפי פרויד כבר בהתחלתה מקושרת לפנטזיה כלשהי, כאשר ראשיתה כבר בינקות כאשר סטייה של התינוק המתוסכל מהצורך היצרי בחלב והזנה לעבר פנטזמיזציה של השד האימהי, נמצא בסמיכות לצורך היצרי. ההנאה הגופנית מוחלפת ממציצת השד לעבר מציצה של מוצץ או תחליף אחר, אותו עובר הילד בעצמו מבלי קשר גופני לאם, מה שמעלה רמה של תיווך נפשית יותר וכך חווה הנאה חדשה, בלעדיה הילד אינו יכול עוד ליהנות מהחלב ללא החוויה הנפשית שהתעוררה: "מציאת חפץ היא למעשה מציאה מחדש את עצמו"

## ראו גם
*פנטזיה מינית

## קישורים חיצוניים
* 
*דמיון ופנטזיה: טבעו הדיאלקטי של המפגש עם טראומה ודיסוציאציה באתר פסיכולוגיה עברית

## הערות שוליים

קטגוריה:מנגנוני הגנה
קטגוריה:קוגניציה
מאיר זולצברגר

**מאיר זולצברגר** (באנגלית: **Mayer Sulzberger**; 22 ביוני 1843 – 20 באפריל 1923) היה שופט ומנהיג קהילתי יהודי-אמריקאי.

## קורות חיים
זולצברגר נולד בהיידלסהיים, , באדן-וירטמברג ב-22 ביוני 1843. הוא נסע לפילדלפיה עם הוריו ב-1848, התחנך שם בבית הספר התיכון המרכזי של פילדלפיה, ולאחר שסיים את לימודיו, למד משפטים במשרדו של משה א. דרופסי. בשנת 1864 התקבל ללשכת עורכי הדין. הוא נבחר לשופט של בית המשפט לתביעות נפוצות בפילדלפיה כמועמד הרפובליקני בשנת 1895, ונבחר מחדש כמועמד דו מפלגתי בשנת 1904. בהמשך כיהן כנשיא בית המשפט לתביעות נפוצות מס' 2.

לאורך הקריירה שלו גילה זולצברגר עניין רב ביהדות. וכבר תוך כדי לימודי לשכת עורכי הדין, הוא לימד בבית הספר של החברה לחינוך העברי. במשך תקופה מסוימת התעניין בענייני  והיה מזכיר ההנהלה. הוא היה קשור בקשר הדוק ליצחק ליסר, סייע לו בעריכת גיליונות  וגם המשיך בכך אחרי מותו של ליסר, הוא גם סייע לו בתרגום חלקי של מורה הנבוכים לאנגלית.

הוא היה ממייסדי  וגם כיהן כנשיאה; ומשנת 1880 היה גם סגן נשיא ב. הוא היה משנת 1888 יושב ראש ועדת הפרסום של האגודה היהודית להוצאה לאור; היה אחד הנאמנים המקוריים של קרן הברון דה הירש; והתעניין בהקמת מושבות חקלאיות בוודביין, ניו ג'רזי ובקונטיקט.

לזולצברגר הייתה אחת הספריות הפרטיות הטובות ביותר באמריקה, היא הכילה מספר רב מאוד של ספרות עברית ויודאיקה, יחד עם ספרים רבים מודפסים בעברית מוקדמת (כולל לא פחות מארבעים וחמישה אינקונבולות) וכתבי יד רבים, ואת אלה הוא הציג בבית המדרש לרבנים באמריקה ב-1904. זולצברגר גם היה נואם ידוע, ונבחר כנואם מטעם הקהילה היהודית במספר הזדמנויות בולטות. זולצברגר גם תמך במשך כמה שנים כלכלית במשורר נפתלי הרץ אימבר, והיה מעורב במאבקים של הציונות הישראלית באותם ימים.

תואר כבוד של דוקטור למשפטים הוענק לו על ידי , ולימים הוא היה נאמן שלה.

ארגונים נוספים אליהם היה קשור כוללים: הוועד היהודי-האמריקאי (שהוא היה הנשיא הראשון שלו, מ-1906 עד 1912), , לשכת עורכי הדין בפילדלפיה, מועצת השופטים של פילדלפיה, , הפדרציה של ארגוני הצדקה היהודיים של פילדלפיה, , החברה לחינוך עברי של פילדלפיה, קהילת מקווה ישראל של פילדלפיה, מועדון המזרח של פילדלפיה, מועצת הנאמנים של העיר, קהילת רודף שלום מפילדלפיה והאגודה הפילוסופית האמריקאית (שהיה חבר נבחר בה).

השופט זולצברגר נפטר בביתו בפילדלפיה ב-20 באפריל 1923, והוא קבור ב בדרום פילדלפיה.

## קישורים חיצוניים

* 
* 

## הערות שוליים

קטגוריה:מהגרים מגרמניה לארצות הברית
קטגוריה:שופטים יהודים אמריקאים
קטגוריה:עורכי דין יהודים אמריקאים
קטגוריה:אמריקאים שנולדו ב-1843
קטגוריה:אמריקאים שנפטרו ב-1923
וייב (צמד מוזיקלי)

**וייב** (באיסלנדית: **VÆB**, ב-IPA: ) הוא צמד מוזיקלי איסלנדי, המורכב מהאחים מתיאס דאוויד' מתיאסון (נולד ב-7 בדצמבר 2004) והלפדן הלגי מתיאסון (נולד ב-4 ביוני 2003). הצמד ייצג את  באירוויזיון 2025, שהתקיים בבזל שבשווייץ, עם השיר "Róa".

## קריירה מוזיקלית
בספטמבר 2022 הוציא וייב את אלבום הבכורה שלו, *Væb tékk*. לצורך קידומו בשווקים הרלוונטיים פורסמו מתוכו שני סינגלים: "Aron Can (Borđar kál)" ו-"This kallar á drykk". בשנת 2023 פרסם עם אינגי באור רמיקס לשיר "Ofbođslega frægur", שרשם את שירו הראשון שדורג בין 20 השירים הפותחים במצעד הפזמונים האיסלנדי.

בשנת 2024 השתתף ב-*[[איסלנד באירוויזיון 2024#Söngvakeppnin 2024|Söngvakeppnin 2024]]*, הקדם האיסלנדי לאירוויזיון 2024, עם השיר "Bíómynd". ב-17 בפברואר התחרו צמד האחים בחצי הגמר הראשון של התחרות. הם דורגו במקום הראשון והעפילו לגמר, בו הגיעו למקום הרביעי. עם זאת, "Bíómynd" הפך ללהיט ברחבי איסלנד, והגיע בשיאו למקום העשירי במצעד הפזמונים.

בשנה שלאחר מכן שבו האחים לקדם הארצי, הפעם עם השיר "Róa". ב-8 בפברואר התחרו בחצי הגמר, שבסופו הצליחו להעפיל לגמר. בגמר, "Róa" קיבל את מספר הנקודות הגבוה ביותר הן מהקהל והן מהשופטים, ועל כן הוכרז כזוכה בתחרות.

לאחר פרסום השיר המתחרה "Róa" טען אופיר כהן כי הוא מועתק מ"חתונת השנה", שכתב בשעתו לאיתי לוי ולאייל גולן. כהן מסר לאתר "ForReal": "בתור יוצר, זה תמיד מרגש ומשמח אותי לראות איך יצירות שלי משפיעות ומעוררות השראה ביצירות ברחבי העולם. חשוב לי להבהיר שבמקרה הזה זה לא עניין של "דמיון" או "השראה" – מדובר בהעתקה ישירה וברורה של היצירה שלי". ב-2 בפברואר סיפר הצמד לאתר חדשות איסלנדי כי הוא מעולם לא שמע על שירו של כהן. ב-25 בפברואר, לאחר ניצחון האחים בקדם האיסלנדי לאירוויזיון שיגר כהן מכתב לאיגוד השידור האירופי בבקשה שלא לאפשר את השתתפותם בתחרות.

באירוויזיון הופיע הצמד בחצי הגמר הראשון אותו סיימו במקום ה-6 ובהעפלה לגמר. בגמר סיימו במקום ה-25 עם 33 נקודות; 0 מהשופטים ו-33 נקודות מהקהל.

## קישורים חיצוניים

## הערות שוליים

קטגוריה:להקות איסלנדיות
קטגוריה:נציגי איסלנד באירוויזיון
קטגוריה:משתתפי אירוויזיון 2025
קטגוריה:להקות שהוקמו בשנת 2022
Róa

"**Róa**" (בעברית: "**לחתור**"; ב-IPA: "") הוא סינגל שהוקלט על ידי הצמד המוזיקלי האיסלנדי וייב. הוא יצא לאור ב-17 בינואר 2025, ונכתב על ידי הלפדאן הלגי מתיאסון, אינגי תור גרדארסון ומתיאס דאוויד' מתיאסון. לאחר זכייתו ב-*Söngvakeppnin 2025* נבחר לייצג את  באירוויזיון 2025, שהתקיים בבזל שבשווייץ.

## ביקורות
לאחר פרסום השיר המתחרה "Róa" טען אופיר כהן כי הוא מועתק מ"חתונת השנה", שכתב בשעתו לאיתי לוי ולאייל גולן. כהן מסר לאתר "ForReal": . ב-2 בפברואר סיפר הצמד לאתר חדשות איסלנדי כי הוא מעולם לא שמע על שירו של כהן. ב-25 בפברואר, לאחר ניצחון האחים בקדם האיסלנדי לאירוויזיון שיגר כהן מכתב לאיגוד השידור האירופי בבקשה שלא לאפשר את השתתפותם בתחרות. עם זאת, השיר לא נפסל מהתמודדות באירוויזיון.

## תחרות הזמר של האירוויזיון
### ''Söngvakeppnin 2025''
*Söngvakeppnin 2025* הייתה תחרות הקדם הלאומית באיסלנד, שאורגנה על ידי RÚV, לצורך בחירת נציגות המדינה לאירוויזיון 2025. התחרות כללה שני חצאי גמר, שנערכו ב-8 וב-15 בפברואר 2025, וגמר שנערך ב-22 בפברואר באולפני RVK שבצפון רייקיאוויק. העולים לשלב הגמר נקבעו בהתאם להחלטת הקהל, בעוד שתוצאות הגמר הוכרעו על ידי שילוב של קולות שבעה צוותי שיפוט בין-לאומיים והצבעה ציבורית. לראשונה מאז 2013, לא התקיים שלב סבב הצבעה שני בשלב הגמר.

ב-17 בינואר 2025 הוכרז השיר "Róa" כאחד המשתתפים בתחרות בתוכנית *Lögin í Söngvakeppninni*. בתחרות שובץ לחצי הגמר השני, שם הוגרל להופיע חמישי בסדר ההופעות. השיר הצליח להעפיל לגמר, ובשלב זה הוכתר כזוכה, לאחר שקיבל את מרב הנקודות הן מהשופטים והן מהקהל.

### באירוויזיון
 איסלנד שובצה להתחרות בחלקו הראשון של חצי הגמר הראשון, שהתקיים ב-13 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. איסלנד הופיעה ראשונה, לפני . בסוף הערב הוכרזה איסלנד כאחת מעשר המדינות שהעפילו לשלב הגמר. מאוחר יותר התברר כי איסלנד דורגה במקום השישי עם 97 נקודות.

זמן קצר לאחר שידור חצי הגמר הראשון נערכה הגרלת הקצאה שקבעה באיזו מחצית תופיע כל מדינה בגמר. איסלנד שובצה להופיע במחצית הראשונה. ב-16 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. איסלנד שובצה כהופעה העשירית, אחרי  ולפני . איסלנד דורגה במקום ה-25 עם 33 נקודות, כולן מהקהל ללא נקודות מהשופטים.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2025
קטגוריה:שירי איסלנד באירוויזיון
קטגוריה:שירים באיסלנדית
קטגוריה:מחלוקות במוזיקה
Orchestral Manoeuvres in the Dark

**Orchestral Manoeuvres in the Dark** (או בקיצור **OMD**) היא להקת מוזיקה אלקטרונית בריטית שהוקמה בשנת 1978 על ידי אנדי מקלאסקי (שירה, גיטרה בס) ופול המפריס (קלידים, שירה). הלהקה נחשבת לאחת המשפיעות ביותר בז'אנר הסינת'-פופ, עם מכירות של למעלה מ-40 מיליון תקליטים ברחבי העולם.

## היסטוריה
### השנים הראשונות (1975–1979)
מקלאסקי והמפריס נפגשו בבית הספר היסודי במיולס, אנגליה, בתחילת שנות ה-60. הם השתתפו במספר להקות מקומיות, אך חלקו סלידה מרוק גיטרות שהיה פופולרי באותה תקופה. בשנת 1977 הם הקימו את הלהקה *The Id*, שהופיעה באופן קבוע באזור מרזיסייד עם חומרים מקוריים. לאחר פירוק The Id, הם ייסדו את הפרויקט *VCL XI*, שהתמקד במוזיקה אלקטרונית ניסיונית.

בספטמבר 1978 הם שינו את שם הפרויקט ל-*Orchestral Manoeuvres in the Dark* (OMD) והחלו להופיע כצמד, תוך שימוש בסינתיסייזרים ובטייפ 4-ערוצים שכונה "וינסטון". הופעת הבכורה שלהם התקיימה באוקטובר 1978 במועדון *Eric's* שבליברפול. בשנת 1979 הם הוציאו את הסינגל הראשון שלהם, "Electricity", בלייבל העצמאי Factory Records, שעורר עניין והוביל לחתימה על חוזה עם הלייבל *Dindisc*.

### ההרכב הקלאסי (1980–1988)
במקום לשכור זמן אולפן, מקלאסקי והמפריס השתמשו במקדמה מהלייבל *Dindisc* כדי לבנות אולפן הקלטות משלהם בליברפול, שנקרא *Gramophone Suite*.

האלבום הראשון שלהם, *Orchestral Manoeuvres in the Dark* (1980), כלל את הלהיט "Messages". אלבומם השני, *Organisation*, שיצא מאוחר יותר באותה שנה, כלל את הסינגל "Enola Gay", שזכה להצלחה בינלאומית. בשנת 1981, הלהקה הוציאה את האלבום *Architecture & Morality*, שנחשב לאחד מהישגיהם הגדולים, וכלל את הלהיטים "Souvenir", "Joan of Arc" ו-"Maid of Orleans".

האלבום הרביעי, *Dazzle Ships* (1983), היה ניסיוני יותר, וכלל אלמנטים של מוזיק קונקרט וקולאז'ים מרדיו גלים קצרים, אך זכה לפחות הצלחה מסחרית. בתגובה, האלבום *Junk Culture* (1984) הציג סגנון פופ נגיש יותר והחזיר את הלהקה למצעדי הפזמונים עם הסינגל "Locomotion".

### עזיבת המפריס ופירוק הלהקה (1989–1996)
בשנת 1989, פול המפריס עזב את OMD יחד עם מרטין קופר ומלקולם הולמס, והם הקימו את הלהקה *The Listening Pool*. מקלאסקי נותר החבר היחיד ב-OMD והמשיך להוציא אלבומים תחת שם הלהקה.

האלבום *Sugar Tax* (1991) הציג סגנון דאנס-פופ וכלל את הלהיטים "Sailing on the Seven Seas" ו-"Pandora's Box". האלבומים הבאים, *Liberator* (1993) ו-*Universal* (1996), זכו לפחות הצלחה, ובשנת 1996 הלהקה התפרקה.

### איחוד וחזרה לפעילות (2006–הווה)
בשנת 2006, ההרכב הקלאסי של OMD התאחד לסיבוב הופעות שבו ביצעו את האלבום *Architecture & Morality* במלואו, לצד להיטים נוספים. ההצלחה של סיבוב ההופעות הובילה להקלטת אלבום חדש, *History of Modern*, שיצא בשנת 2010. האלבום זכה לביקורות חיוביות והחזיר את הלהקה לתודעה הציבורית.

בשנת 2013, הם הוציאו את האלבום *English Electric*, שגם הוא קיבל ביקורות טובות על ידי המבקרים והמעריצים.

## קישורים חיצוניים
* האתר הרשמי של OMD
* 

## הערות שוליים

קטגוריה:אמני מוזיקה אלקטרונית בריטים
קטגוריה:להקות בריטיות
קטגוריה:להקות סינת'-פופ
קטגוריה:להקות גל חדש
ללא כותרת (קין והבל)

**ללא כותרת (קין והבל)** הוא תצלום מאת האמן הישראלי עדי נס, שנוצר בשנת 2006 כחלק מסדרת "סיפורי התנ"ך". היצירה מציגה פרשנות עכשווית לסיפור התנ"כי של קין והבל, תוך שימוש בסביבה אורבנית עכשווית ובדמויות השואבות השראה מהחברה הישראלית.

## תיאור היצירה
בתצלום נראה הבל מוטל על הקרקע, גופו מכונס, כאשר קין ניצב מעליו, אוחז בראשו ומניף אגרוף מאיים. הבל, פלג גופו העליון חשוף ומקועקע, מפגין הבעה של אימה והתגוננות, בעוד שקין, בעל מבנה גוף שרירי ולבוש חלקית, נראה נחוש וכעוס. הרקע מציג פינה מוזנחת בשכונת עוני, המדגישה את תחושת המתח והמצוקה החברתית.
[250px|ממוזער|שמאל|[קין הורג את הבל (טיציאן)|קין הורג את הבל, ציור מעשה ידי טיציאן]]
## סגנון וטכניקה
נס משתמש בטכניקה צילומית מוקפדת, המדגישה אור וצל, קומפוזיציה דרמטית, ושימוש בגוף האנושי להבעת רגשות חזקים. הצילום מדגיש את הדינמיקה בין הדמויות ומחזק את המסר על מאבקי כוח וזהות.
## פרשנות וסמליות
התצלום משתלב בסדרת "סיפורי התנ"ך" של נס, אשר מציבה דמויות מקראיות בהקשרים מודרניים. האמן מציין כי הדמויות שהוא מצלם חולקות קונפליקטים בתוך התא המשפחתי. במקרה זה, ניתן לפרש את קין והבל כדמויות המייצגות הגירה, קונפליקט חברתי ומאבקי שליטה. היצירה מציעה פרשנות עדכנית לסיפור המקראי, שבו הרצח נבע ממריבה על טריטוריה. בהקשר העירוני שבו צולם התצלום, האלימות משמשת כאמצעי לשליטה במרחב. פערי הכוחות אינם בהכרח פיזיים אלא חברתיים ותרבותיים. ניתן לראות את קין כדמות ותיקה בשכונה ואילו הבל, עם עורו הבהיר וקעקועיו, עשוי לייצג עולים חדשים מברית המועצות לשעבר. בכך היצירה מרמזת על המאבקים החברתיים בין קבוצות שונות בשולי החברה.

## היפוך סמלים
במקרא מסופר כי קין נשא אות על גופו. עם זאת, בתצלום זה דווקא הבל הוא המקועקע, כאשר לקעקועים עשויות להיות משמעויות שונות: סמלי חבורות רחוב, סימני כוח בעולם הפשע, ביטוי אישי או אלמנט אסתטי. ההיפוך הזה מדגיש את השכבתיות של הייצוגים התרבותיים והחברתיים שהיצירה מציעה.

## השראה ליצירה
נס כתב בחשבון האינסטגרם שלו  שהוא קיבל השראה מהציור של טיציאן "קין הורג את הבל", במיוחד מהקו האלכסוני הדרמטי שעובר בו. הוא רצה לשחזר את האפקט הזה בצילום, אך הבין שבצילום לא ניתן "להקפיא" שחקנים בתנועה מזויפת, ולכן חיפש אנשים שנלחמים באמת כדי לתפוס את הרגע. כיוון שאף אחד מחבריו לא ידע להילחם, הוא פנה לאינטרנט וגילה מועדוני קרב בישראל, בדומה לסרט "מועדון קרב". הוא פנה לאלוף ישראל באגרוף ללא חוקים, וכשפגש את אחד מחבריו – בעל שרירים וקווי פנים דרמטיים – הוא זיהה בו את "קין המודרני" שדרכו יוכל ליצור את הקו האלכסוני הרצוי מהפינה השמאלית העליונה ועד הימנית התחתונה של התמונה. עם זאת, כמעט ולא צילם את התמונה, כי האלוף לא רצה לשחק את הקורבן. הוא בחר לצלם את הסצנה ליד מדרגות שאינן מובילות לשום מקום – הן משום שהן מזכירות מזבח, והן כסמל לכך שרצח אינו מוביל לשום דבר. בנוסף, הוא מתאר כתמי מים על הקיר בצד ימין של הפריים, שהזכירו לו דם נוזל וגם את זעקת חבקוק נגד אי צדק: "אבן מקיר תזעק" (חבקוק ב', 11).

## ביבליוגרפיה
* ללא כותרת (קין והבל), עדי נס, תמונה ופרשנות

## הערות שוליים

קטגוריה:תצלומים בישראל
קטגוריה:תצלומי גברים
קטגוריה:עדי נס: צילומים
קטגוריה:המקרא בתרבות ובאמנות
רנה שורמן

**רנה שורמן** (באנגלית: **Renée Schuurman**;  26 באוקטובר 1939 – 10 במאי 2001) הייתה טניסאית דרום אפריקאית. היא זכתה במקום ראשון בתחרות זוגות נשים וזוגות מעורבים בתחרויות גראנד סלאם 6 פעמים.

## ביוגרפיה
רנה שורמן נולדה בדרבן בשנת 1939. היא התחילה להשתתף בתחרויות טניס בשנת 1955.

בתחרויות הנשים שורמן שיחקה בגמר אליפות אוסטרליה הפתוחה בשנת 1959. באליפות צרפת הפתוחה ובאליפות וימבלדון היא הצליחה להגיע לשלב חצי הגמר.

בתחרות זוגות נשים שורמן הגיעה להצלחות גדולות בעיקר לצד טניסאית דרום אפריקאית סנדרה ריינולדס. בשנת 1959 הן ניצחו באליפות אוסטרליה הפתוחה ובאליפות צרפת הפתוחה. באליפות וימבלדון 1960 הן הפסידו בגמר. בהמשך הן ניצחו באליפות צרפת הפתוחה 1961, אליפות צרפת הפתוחה 1962 והפסידו באליפות וימבלדון 1962. בשנת 1963 שורמן שיחקה לצד אן היידון ג'ונס וניצחה בפעם הרביעית באליפות צרפת הפתוחה.

בתחרויות זוגות מעורבים שורמן ביחד עם רוד לייבר בשנת 1959 הפסידו בגמר אליפות אוסטרליה הפתוחה ואליפות צרפת הפתוחה. בשנת 1960 היא ניצחה באליפות וימבלדון.

רנה שומרן הייתה חברה בנבחרת גביע בילי ג'ין קינג של דרום אפריקה. 

רנה שורמן התחתנה בשנת 1964 והפסיקה להתחרות. במשך כ-25 שנים היא הייתה מאמנת.

רנה שורמן נפטרה בשנת 2001.

## קישורים חיצוניים

* 

קטגוריה:טניסאיות דרום אפריקאיות
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות וימבלדון
קטגוריה:מאמני טניס
קטגוריה:ילידות 1939
קטגוריה:דרום אפריקאים שנולדו ב-1939
קטגוריה:נפטרות ב-2001
קטגוריה:נפטרים ב-2001
Hold the Line

"**Hold the Line**" הוא שיר של להקת הרוק האמריקאית טוטו, שיצא לאור באלבום הבכורה שלה משנת 1978. השיר נכתב על ידי קלידן הלהקה דייוויד פאיך, והשירה בוצעה על ידי בובי קימבל.

## אודות השיר
השיר שהיה סינגל הבכורה של הלהקה, יצא לאור על ידי קולומביה רקורדס כסינגל המוביל מתוך האלבום "Toto" בספטמבר 1978. השיר הפך ללהיט בינלאומי של הלהקה, והגיע למקום ה-5 בבילבורד הוט 100 ולמקום ה-14 במצעד הסינגלים הבריטי.

## חברי הלהקה
* בובי קימבל - סולן וקולות רקע
* סטיב לוקאת'ר - גיטרה חשמלית, קולות רקע
* סטיב פורקרו - קלידים
* דייוויד פייץ' - פסנתר, קולות רקע
* דייוויד הונגט - בס
* ג'ף פורקרו - תופים
* לני קסטרו - כלי הקשה

## מיקומי שיא

## נתוני מכירות

## גרסאות כיסוי
* בשנת 1979, זמרת הנשמה האמריקאית מילי ג'קסון , הקליטה גרסה של השיר באלבומה "Live & Uncensored", שהוקלט בהופעה חיה ברוקסי בלוס אנג'לס.

* האלבום "Joe's Garage" של פרנק זאפה משנת 1979, כלל קטע אינסטרומנטלי בשם "Toad-O Line", המבוסס על מנגינת הפזמון של השיר.
* בשנת 2018, להקת המטאל הגרמנית Bonfire  ביצעה גרסת כיסוי לשיר באלבום "Legends".
* להקת ההבי מטאל הבריטית סקסון  ביצעה גרסת כיסוי לשיר באלבום הקאברים שלה, "Inspirations", משנת 2021.

## קישורים חיצוניים
* 
* 
* אקורדים לשיר, באתר Chordify
* 20px Hold the Line, במסד הנתונים המוזיקלי AllMusic **(באנגלית)**
* 20px Hold the Line, במסד הנתונים המוזיקלי MusicBrainz **(באנגלית)**
* 30px Hold the Line, במסד הנתונים המוזיקלי Genius **(באנגלית)**
* 20px Hold the Line, במסד הנתונים המוזיקלי Discogs **(באנגלית)**
* 20px Hold the Line, באתר המוזיקה Spotify **(באנגלית)**
* 44px Hold the Line, באתר המוזיקה אפל מיוזיק **(באנגלית)**
* 44px Hold the Line, באתר המוזיקה Deezer **(באנגלית)**
* 55px Hold the Line, באתר המוזיקה Tidal **(באנגלית)**
* 20px Hold the Line, באתר המוזיקה Last.fm **(באנגלית)**
* 20px Hold the Line, באתר המוזיקה SoundCloud **(באנגלית)**
* 20px Hold the Line, באתר המוזיקה Musixmatch **(באנגלית)**
* Hold the Line, באתר המוזיקה SecondHandSongs **(באנגלית)**

## הערות שוליים

קטגוריה:שירי טוטו
קטגוריה:שירים באנגלית
קטגוריה:שירי רוק אמריקאיים
קטגוריה:סינגלים בהוצאת קולומביה רקורדס
קלגנפורט (מחוז)

**מחוז קלגנפורט** (בגרמנית: **Klagenfurt-Land**) הוא מחוז בדרום-מזרח מדינת קרינתיה שבאוסטריה.

במחוז 19 ערים ועיירות:

## קישורים חיצוניים

קטגוריה:קרינתיה: מחוזות
מירה אנדרייבה

**מירה אלכסנדרובנה אנדרייבה** (ברוסית: **Ми́рра Алекса́ндровна Андре́ева**; נולדה ב-29 באפריל 2007) היא טניסאית רוסייה. נכון ליולי 2025 מדורגת חמישית ב-סבב ה-WTA, דירוג השיא שלה.

אנרייבה זכתה במדליית כסף בטורניר זוגות נשים באולימפיאדת פריז.
## ביוגרפיה
אנרייבה נולדה בקרסנויארסק שברוסיה, אחותה הגדולה אריקה אף היא טניסאית מקצוענית.

היא זכתה בשישה טורנירי ITF ובהם שלושה טורנירי ITF60, כולל אליפות מיתר הפתוחה בישראל ב-2022. ב-2023 הפסידה בגמר אליפות אוסטרליה הפתוחה לנערות ובמאי אותה שנה דורגה ראשונה בסבב הנערות.

באליפות מדריד הפתוחה ב-2023 קיבלה כרטיס חופשי, ורשמה את ניצחונותיה הראשונים בסבב ה-WTA, היא העפילה עד הסיבוב הרביעי בו הפסידה לארינה סבלנקה. באותה שנה רשמה את הופעת הבכורה שלה בטורניר גראנד סלאם והגיעה עד הסיבוב השלישי באליפות צרפת הפתוחה בו גברה עליה קוקו גוף. באליפות וימבלדון 2023 העפילה לשלב שמינית הגמר בו הפסידה למדיסון קיז.

ב-2024 העפילה לסיבוב הרביעי באליפות אוסטרליה הפתוחה כשבדרך ניצחה את המדורגת שישית אונס ג'אבר. באליפות צרפת הפתוחה העפילה לחצי הגמר לאחר ניצחון על המדורגת שנייה ארינה סבלנקה ברבע הגמר, והפסידה לג'סמין פאוליני. ביולי אותה שנה זכתה לראשונה בטורניר מסבב ה-WTA כשזכתה בטורניר WTA 250 ביאשי ברומניה. באולימפיאדת פריז (2024) התמודדה כספורטאית ניטרליית, היא זכתה עם בת ארצה דיאנה שניידר במדליית כסף בטורניר זוגות נשים לאחר הפסד לאיטלקיות שרה אראני וג'סמין פאוליני בגמר. בטורניר היחידות ובטורניר הזוגות מעורבים הודחה בסיבוב הראשון.

בפברואר 2025 זכתה בטורניר דובאי, בדרך לזכייה גברה ברבע הגמר על איגה שוויונטק ובחצי הגמר על ילנה ריבאקינה. היא הטניסאית הצעירה ביותר שזכתה באחד מטורנירי WTA 1000. בעקבות הזכייה נכנסה לראשונה לדירוג עשר הטניסאיות המובילות בעולם כשהעפילה למקום התשיעי. במרץ אותה שנה זכתה בטורניר אינדיאן וולס מאסטרס לאחר ניצחון בגמר על המדורגת ראשונה בעולם ארינה סבלנקה ובחצי הגמר על המדורגת שנייה איגה שוויונטק.

## קישורים חיצוניים

* 

קטגוריה:טניסאיות רוסיות
טניסאים באולימפיאדת פריז
קטגוריה:זוכות מדליית כסף אולימפית: טניס
סלולר צבאי

**סלולר צבאי** הוא פרויקט צבאי שהושק על ידי אגף התקשוב בצה"ל לתקשורת מוצפנת צה"לית, מבוסס טכנולוגיית ה-דור הרביעי בסלולר (LTE) בשילוב עם הצפנות.

ישנם מספר סוגים של סלולר צבאי, אך כולם טלפונים חכמים המתבססים על מרשתת פנים מאובטחת צהלית, ללא חיבור למרשתת החיצונית.

כמו טלפון חכם אזרחי רגיל, המכשירים מסוגלים להשתמש באפליקציות ייעודיות כגון שימוש במפות וניווט (המקביל לווייז או גוגל מפות), צפייה ושיתוף סרטונים (המקביל ליוטיוב), שליחת דואר אלקטרוני (המקביל לג'ימייל) ועוד.

מכשירים אלו היו בשימוש נרחב במהלך מלחמת חרבות ברזל, והכמות שלהם במהלך המלחמה הוכפלה.

דוגמה לסוג אחד מהמכשירים הללו הוא **האול"ר** (אמצעי ורסטילי רשתי), אשר ניתן ללוחמים ומפקדים בשטח, ובו אפליקציית עמו"ד (עזר מודיעין דיגיטלי) אשר מאפשרת ללוחמים ליצור דרכי ניווט ולתכנן את המשימות תוך התחשבות בתוואי שטח, מודיעין ועוד.

## היסטוריה
הפרויקט החליף את ורד ההרים בשנת 2018.

## ראו גם
* ורד הרים
* טלפון חכם

## הערות שוליים

קטגוריה:אגף התקשוב
קטגוריה:צה"ל: מכשירי קשר
ג'ו מינוסו

**ג'ו מינוסו** (באנגלית: **Joe Miñoso**; נולד ב-25 בספטמבר 1978) הוא שחקן תיאטרון וטלוויזיה אמריקאי.

## ראשית חייו
בנעוריו, מינוסו הצטרף לצוות הבמה במחזה בבית ספרו, ולבסוף, כשהבין שהוא אוהב לשחק, מינוסו נבחן לתפקיד בהפקת בית ספרו של "דרקולה" בשנה שלאחר מכן. הוא סיים את לימודיו באוניברסיטת אדלפי עם תואר ראשון באומנויות, ואוניברסיטת צפון אילינוי עם תואר שני באומנויות.

## קריירה
ג'ו מינסו עבד רבות בתיאטרון לפני הופעותיו בטלוויזיה ובקולנוע. הוא עבד בתיאטרון ויסטה בשיקגו, להקת התיאטרון הלטיני הגדולה במערב התיכון.

### שיקגו FIRE
החל משנת 2012 מינוסו משחק בתפקיד ראשי בסדרת הטלוויזיה "שיקגו FIRE" בה הוא מגלם את ג'ו קרוז. בשל תפקידו בסדרה, הוא גם גילם את תפקידו של קרוז בתפקידים בסדר גודל משני עד אורח בסדרות הבת של "שיקגו FIRE": "שיקגו PD" ו"שיקגו MED".

## חיים אישיים
לפני "שיקגו FIRE", מינוסו התגורר בצידה הצפוני של העיר שיקגו. במהלך הצילומים ל"שיקגו FIRE", מינוסו גר עם שותפיו לסט הסדרה צ'רלי בארנט ויורי סרדרוב. ב-16 באוקטובר 2016, מינוסו התחתן עם המאפרת של הסדרה "שיקגו FIRE", קייטלין מרפי מיילס.

## פילמוגרפיה
### קולנוע

### טלוויזיה

### סרטים קצרים

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת אדלפי
קטגוריה:בוגרי אוניברסיטת צפון אילינוי
קטגוריה:אמריקאים שנולדו ב-1978
סמל אלכימי

ממוזער|טבלת סמלים אלכימיים מימי הביניים שערך האלכימאי הגרמני בזיל ולנטיין, 1670|150px
**סמלים [[אלכימיה|אלכימיים]]** שימשו עד המאה ה-18 לציון יסודות כימיים ותרכובות, כמו גם מנגנונים ותהליכים אלכימיים. אף על פי שהסימון היה סטנדרטי בחלקו, הסגנון והסמל השתנו בין אלכימאים שונים.

## Tria Prima
האלכימאי השווייצרי פאראצלסוס (1541-1493), מנה שלושה מרכיבים יסודיים (בלטינית:"Tria Prima") מהם לפי התורה האלכימית, ניתן להרכיב כל חומר שקיים בעולם:

## ארבעת היסודות הבסיסיים

ממוזער|המעגל המרובע: סמל אלכימי (המאה ה-17) הממחיש את יחסי הגומלין בין ארבעת יסודות החומר המסמלים את אבן החכמים|150px
האלכימיה המערבית עושה שימוש בארבעת היסודות הקלאסיים: אוויר, אדמה, אש, ומים.
הסמלים המשמשים את ארבעת היסודות הם:

## שבע המתכות

ממוזער|שמאל|סמל החברה המלכותית לכימיה בבריטניה, עם סמלי שבעת כוכבי הלכת|150px
מאז התקופה הקלאסית, היו מוכרות שבע מתכות, שהיו קשורות לשבעת כוכבי הלכת הקלאסיים, דבר שהשפיע במידה רבה על הסמלים האלכימיים.
זהב נקשר מאז ומעולם לשמש, כסף נקשר לירח, ועופרת נקשרה לשבתאי.
עם זאת, לגרמי שמיים אחרים, נקשרו לעיתים מתכות שונות.

לכוכב חמה (מרקורי) שנע במהירות רבה סביב השמש, נקשרו מתכות בעלות תכונה של נוזליות או צמיגות גבוהה וגוון מבריק, כגון כספית, אלקטרום (סגסוגת טבעית של זהב וכסף), או ארד (סגסוגת של נחושת ובדיל).

למאדים (מארס), שסימל מלחמה, נקשרו מתכות שמהן נהגו לייצר כלי מלחמה, כגון ברזל או נחושת.
הקשרים הללו בין כוכבי הלכת למתכות התקיימו בין המאה ה-7 למאה ה-15, והחלו להתפרק עם גילויין של מתכות חדשות, כגון אנטימון, ביסמוט ואבץ במאה ה-16.
אלכימאים נהגו לכנות את המתכות בשמות כוכבי הלכת שלהן, למשל הם קראו לעופרת בשם "סטורן", ולברזל קראו "מארס". עד היום, המתכת כספית, נקראת באנגלית "מרקורי" (על שם שליח האלים הרומי מרקוריוס).

## תרכובות אלכימיות
ממוזער|רשימת סמלים אלכימיים של מתכות ותרכובות כימיות שערך הכימאי השוודי טוברן ברגמן משנת 1775

## תהליכים אלכימיים
[ממוזער|הגלגל של ג'ורג' ריפלי, מתוך אוסף הספרות האלכימית האנגלית, Theatrum Chemicum Britannicum, שערך [אליאס אשמול, 1652]]
המגנום אופוס האלכימי היא סדרה של פעולות כימיות, שבסיומה ניתן להמיר מתכת פשוטה לזהב. לפי התורה האלכימית המוקדמת, היו ארבעה או שבעה שלבים בתהליך. בתקופה מאוחרת יותר, פיתחו האלכימאים סדרה של שנים-עשר שלבים, אותם התאימו לשנים-עשר המזלות האסטרולוגיים, כפי שניתן למצוא, בחיבור "The Twelve Gates leading to the Discovery of the Philosopher's Stone" (בעברית: "שנים-עשר השערים המובילים לגילוי אבן החכמים"), שכתב האלכימאי האנגלי ג'ורג' ריפלי  (1415-1490), וכן בספר "Dictionnaire mytho-hermétique" של הסופר הצרפתי אנטואן-ז'וזף פרנטי (1758):

## יחידות זמן
מספר סמלים אלכימיים מציינים יחידות זמן:

## יוניקוד
בלוק התווים שבין U+1F700 עד U+1F77F של תקן יוניקוד, מוקדש לסמלים אלכימיים .

## קישורים חיצוניים

* The Seven Stages of Spiritual Alchemy and What They Mean, באתר The Collector **(באנגלית)**
* Ripley's Twelve Gates, באתר Alchemy Web Site **(באנגלית)**
* Alchemical Symbols, באתר Codepoints **(באנגלית)**
* , באתר Wiktionary **(באנגלית)**
* Alchemical Symbols, באתר מוזיאון גטי בלוס אנג'לס **(באנגלית)**
* Alchemical Symbols, באתר Omnyglot **(באנגלית)**

## הערות שוליים

קטגוריה:סמלים
קטגוריה:אלכימיה
קטגוריה:אסטרולוגיה
יעקב ממן

**יעקב ממן** (נולד ב-26 באוקטובר 1955) הוא איש ציבור ישראלי, שכיהן כראש מועצת כוכב יאיר צור יגאל הראשון ובתפקידים בכירים בשלטון המקומי, כולל מנכ"ל עיריית פתח תקווה.

## ביוגרפיה
יעקב ממן נולד בישראל בשנת 1955. הוא הנדסאי בהכשרתו, והיה איש צי הסוחר.

## תפקידים ציבוריים
בשנת 1997 נבחר יעקב ממן ליו"ר הוועדה המקומית של צור יגאל. בשנת 2003, בבחירות הראשונות למועצה המקומית המאוחדת כוכב יאיר-צור יגאל, נבחר ממן לכהן כראש המועצה. הוא שימש בתפקיד זה שתי קדנציות.

במהלך כהונתו, שהתפרשה על פני שתי קדנציות (2003–2008 ו-2008–2013), התמקד ממן בחיזוק התשתיות והשירותים ביישוב המתפתח. בין היתר, הוא קידם פרויקטים של בניית מוסדות חינוך, שיפור הכבישים והרחבת השירותים הקהילתיים לתושבים. כוכב יאיר-צור יגאל, שהיה בראשית דרכו יישוב קטן יחסית, הפך תחת ניהולו לאחד המועצות המקומיות האיכותיות בישראל, המדורגות גבוה מבחינה סוציו-אקונומית. ממן גם פעל לייצוב היחסים בין שני חלקי היישוב, כוכב יאיר וצור יגאל, שלפני האיחוד התנהלו כקהילות נפרדות עם מאפיינים שונים. מאמציו תרמו ליצירת זהות משותפת ליישוב המאוחד, תוך שמירה על אופיו הקהילתי.

בבחירות באוקטובר 2013 הפסיד ממן לשימי אליאל כשהוא זוכה בכ-20% מקולות המצביעים לעומת 65% לאליאל.

### סוגיות ומחלוקות

# **מדיניות הקאנטרי "לב המקום"** – בתקופת כהונתו כראש מועצה, הועלו טענות בדבר אפליה כלפי ערבים במתקן הקאנטרי ביישוב. פרוטוקולים מישיבת מועצה בשנת 2010 חשפו דיון בנוגע להגבלת כניסת ערבים למקום.
# **מחלוקות סביב מכרזי קרקעות** – בשנת 2008 התגלע סכסוך ציבורי בין ממן לבין חבר מועצה אחר, דוד שיינין, סביב חשדות לשימוש במידע פנים במכרזי קרקעות. כל אחד מהצדדים האשים את השני בפעילות לא תקינה, אך לא הוגשו כתבי אישום.

## מנכ"ל עיריית פתח תקווה
בשנת 2013 מונה ממן למנכ"ל עיריית פתח תקווה על ידי ראש העירייה איציק ברוורמן. הוא התפטר מתפקידו בספטמבר 2017.
## קישורים חיצוניים
* 
* סיפור מקומי, 2003 - יעקב ממן נבחר לראשות מועצת כוכב יאיר - צור יגאל
* 
* 

## הערות שוליים

קטגוריה:ראשי מועצת כוכב יאיר צור יגאל
קטגוריה:הנדסאים ישראלים
קטגוריה:צי הסוחר הישראלי
קטגוריה:מנכ"לי עיריית פתח תקווה
קטגוריה:ישראלים שנולדו ב-1955
אדם וחוה (גוסטב קלימט)

**אדם וחוה** (גרמנית: Adam und Eva) הוא ציור מאת הצייר האוסטרי גוסטב קלימט, אשר נוצר בין השנים 1917–1918 ולא הושלם עד מותו של האמן. הציור נמצא בסטודיו שלו לאחר מותו ונמסר לתצוגה קבועה בגלריה האוסטרית בלוודר שבווינה, לצד חמישה או שישה ציורים נוספים שלא הושלמו ונותרו על כני הציור בסטודיו שלו. לא ברור אם הציור הוזמן במיוחד, ואם כן – על ידי מי. ההנחה הרווחת היא שקלימט צייר אותו ביוזמתו, עבור עצמו, ומומחים רבים מוסיפים לחקור ולנתח את משמעותו. "אדם וחוה" מציג תפיסה מקורית ומאתגרת של קלימט לגבי תפקידיהן של הדמויות המקראיות, תוך שימוש בניגודיות חזקה של אור וצל. האופן שבו האישה מוצבת במרכז והגבר נדחק אל הרקע, לצד הסמליות ההפוכה של אור וחושך, מעידים על חדשנות מחשבתית וסגנונית. למרות שנותר בלתי גמור, הציור ממשיך לעורר עניין ולשמש נושא למחקר עד היום.

## תיאור היצירה

הציור מתאר את אדם וחוה, בעמידה מול הצופה. ישנה הקבלה בין תנוחותיהם – ראשו המוטה של אדם חוזר כהד על תנוחת ראשה של חוה. חוה ניצבת במישור הקדמי של הציור, גופה מואר ובהיר, ואילו אדם עומד מאחוריה, חשוך וכמעט מוסתר, דבר המדגיש כי חוה היא הדמות המרכזית. עיניה פקוחות והיא מביטה קדימה בביטחון, בעוד שעיניו של אדם עצומות.

חוה מתוארת כאישה חושנית ומפתה. היא מציגה את גופה העירום במלואו ומביטה ללא שמץ של בושה ישירות לעבר הצופה. חוקרי אמנות רבים סבורים שקלימט ביקש להציג אותה כאישה חזקה ודומיננטית, בהתאם לנרטיב המקראי שבו היא זו שפיתתה את אדם והגישה לו את הפרי האסור. קלימט יוצר קשר בין פיתוי זה לבין פיתוי מיני, בהתאם לתפיסות שרווחו בזמנו, שראו באישה "פאם פטאל" דמות נשית מפתה ומאיימת כאחד.

## סגנון ואיקונוגרפיה

קלימט השתמש במשיחות מכחול עדינות כדי לתאר את גופה של חוה, והדגיש את מרקם עורה בגוונים עדינים של כחול וורוד בהיר, במטרה ליצור אפקט של עירום זוהר ומלא חיים. שיער ראשה בלונדיני, מתולתל ושופע, ומסתחרר לאורך הציור בקווים רכים. לחייה של חוה ורודות בעדינות, והיא מתוארת עם חמוקיה וקימורי גופה המודגשים בקפידה.

מנגד, גופו של אדם מוסתר ברובו מאחוריה ונראה כהה או מוצל, דבר היוצר ניגודיות חזקה בין הדמויות. חוה מוצגת כאישה מוארת, בעוד שאדם שקוע באפלה, מה שמחזק את מעמדה כדמות הדומיננטית בציור. סמלים נוספים מחזקים את המשמעות הזו – לרגלי חוה מופיע בד צ'יטה מפוספס ולצדו מערך פרחים, המסמלים את הטבע והפוריות.

קלימט נהג בעבר להשתמש בסמליות של הלילה והירח, כדי לייצג את הכוח הנשי, ואילו היום והשמש, סימלו את עוצמת הגבר. אולם בציור זה ישנה היפוך משמעות – האישה המוארת היא החזקה, ואילו הגבר השקוע בצל נתפס כחלש ונחות.

## הקשר ליצירות אחרות של קלימט

חוקרים משווים בין "אדם וחוה" לבין יצירתו המוקדמת והמפורסמת הנשיקה. בעוד שב"נשיקה" הגבר שולט, כאן חוה מוקדמת לקדמת הבמה ואדם מוסתר מאחוריה. קלימט בחר להציג את פניהם של שני בני הזוג, דבר המנוגד למרבית יצירותיו הקודמות.

## משמעות ופרשנות

"אדם וחוה" הוא אחד מציוריו האחרונים של קלימט, והיחיד מבין מאות יצירותיו שעוסק בנושא תנ"כי. ראוי לציון במיוחד שקלימט בחר לתאר דווקא את שני בני האנוש הראשונים, אדם וחוה.

הציור משאיר מקום לפרשנות: מצד אחד, חוה מוצגת כאישה מלאת ביטחון, כמעט מאיימת בכוחה, אך מצד שני, קלימט מתאר אותה גם כדמות חושנית ורכה. האופן שבו חוה מתוארת עשוי לרמז על יחסן של תפיסות התקופה לנשיות ולמיניות – מצד אחד, כוח משיכה מפתה, ומצד שני, איום אפשרי על הגבר.

## קישורים חיצוניים

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:גוסטב קלימט
קטגוריה:ציורים מהמאה ה-20
קטגוריה:אדם וחוה בציורים
קן יוז

**קן יוז** (באנגלית: **Ken Hughes**; 19 בינואר 1922 – 28 באפריל 2001) היה במאי קולנוע ותסריטאי אנגלי. הוא עבד על למעלה מ-30 סרטים עלילתיים בין 1952 ל-1981, כולל סרט הפנטזיה המוזיקלי מ-1968, "צ'יטי צ'יטי בנג בנג", המבוסס על הרומן של איאן פלמינג בעל אותו השם. יצירות בולטות אחרות שלו כוללות את "משפטי אוסקר ויילד", "קזינו רויאל". זוכה פרס אמי ומועמד שלוש פעמים לפרס באפט"א לקולנוע.

לאחר מותו נכתב על יוז: "יוצר סרטים שהתפוקה שלו הייתה מעניינת ומשעשעת בעקביות, והייתה ראויה לתשומת לב ביקורתית יותר ממה שהיא קיבלה."

## קישורים חיצוניים

## הערות שוליים

קטגוריה:במאי קולנוע בריטים
קטגוריה:תסריטאי קולנוע בריטים
קטגוריה:בריטים שנולדו ב-1922
קטגוריה:בריטים שנפטרו ב-2001
יעקב שוורץ (שוער)

**יעקב (שוורצי) שוורץ** (1956 – 10 בפברואר 2025) היה כדורגלן ישראלי אשר כונה "החתול המעופף", ושיחק בעמדת השוער בהפועל כפר סבא. שוורץ נחשב לשיאן התארים במועדון, כאשר היה חלק מהקבוצה במשך 11 עונות. הוא לבש את אפודת השוער במועדון בכ-250 משחקים רשמיים, והיה שותף לארבעה תארים מתוך חמשת התארים של המועדון בכל הזמנים עד היום.

## קריירה כשחקן
שוורץ, שזכה לכינויים "שוורצי" ו"החתול המעופף" בפי האוהדים ותקשורת הספורט, נולד וגדל בכפר סבא. לאחר שהצטרף למחלקת הנוער בעודו צעיר, ייצג את נבחרת הנוער של ישראל. בהמשך עלה לקבוצה הבוגרת של הפועל כפר סבא בעונת 1973/1974, והפך עד מהרה לשוער הראשון של הקבוצה, ונחשב ליורש של השוער המיתולוגי של הקבוצה יאיר נוסובסקי.

שוורץ היה שותף מלא והשוער העיקרי בשנים בהם המועדון זכה ברוב התארים שיש לו עד היום, בגביעי המדינה של 1974/1975 ו-1979/1980, באליפות המדינה של עונת 1981/1982, ובגביע אלוף האלופים של 1982. עונתו האחרונה במדי המועדון הייתה 1984/1985 בסופה פרש ממשחק פעיל, לאחר 250 הופעות וכ-11 עונות במדיו.

במקביל להיותו שחקן ואחרי פרישתו, היה שוורץ מורה נהיגה בכפר סבא.

ב-10 בפברואר 2025, נפטר שוורץ בגיל 69.

## תארים
;הפועל כפר סבא
**[[ליגת העל בכדורגל|ליגת העל]]**
***אליפות (1)**: 1981/1982

**[[גביע המדינה בכדורגל|גביע המדינה]]
***זכייה (2)**: [[גביע המדינה 1974/1975|1974/1975]], [[גביע המדינה 1979/1980|1979/1980]]

**גביע אלוף האלופים
***זכייה (1)**: 1981
**סגנות (2): 1974, 1979

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני הפועל כפר סבא
קטגוריה:כפר סבא: כדורגלנים
קטגוריה:ישראלים שנולדו ב-1956
קטגוריה:ישראלים שנפטרו ב-2025
הדלת הפתוחה

"**הדלת הפתוחה**" הוא אלבום האולפן ה־13 של המוזיקאי הישראלי אלון עדר ולהקתו, שיצא לאור ב-25 בפברואר 2025. האלבום מגיע שלוש שנים ויום לאחר יציאת אלבומם הקודם, כן כן כן כן!.

## הפקה והקלטה
האלבום הופק ועובד מוזיקלית על ידי אלון עדר ולהקתו, המיקס בוצע על ידי עידן כץ. ההקלטות נערכו בסטודיו של עידן כץ, עם עוזר הטכנאי יובל קולבסון. האלבום הוקלט לפני טבח שבעה באוקטובר.

## סינגלים וקידום
כחלק מקידום האלבום, פרסם עדר ביצוע לייב מאולתר לשיר הנושא "הדלת הפתוחה" כעשרה חודשים לפני יציאת האלבום, באפריל 2024.

באוגוסט 2024, יצא הסינגל "משהו בי חי", הסינגל הראשון מתוך האלבום. השיר עוסק במאבק הפנימי בין טוב לרע, ובכוחה של זוגיות להעניק נקודת מבט מסייעת. המילים מתארות את ההתמודדות היומיומית עם בחירות מוסריות, ואת התמיכה שמספקת בת הזוג. ביקורות מציינות כי השיר אינו מתבלט במורכבות מוזיקלית, אך יש בו איכות וקסם הממקמים אותו בין השירים המובחרים של הלהקה.

בספטמבר 2024, יצא לאור השיר "נשמה יקרה". השיר הוקדש לזכרה של  ז"ל, תצפיתנית שאהבה את המוזיקה של הלהקה ונהרגה בטבח שבעה באוקטובר בקרב מוצב נחל עוז. הקלטת השיר כוללת את קולות הקהל מהופעות בבארבי ובצוללת הצהובה.

בינואר 2025, יצא לאור השיר "מילים אהבה ויין" וזהו הסינגל האחרון שפורסם לפני יציאת האלבום.

מופע ההשקה הרשמי של האלבום מתוכנן להתקיים במועדון הבארבי בתל אביב ב-17 במרץ 2025.

## רשימת רצועות

## קישורים חיצוניים

## הערות שוליים

קטגוריה:אלבומי אלון עדר
קטגוריה:אלבומים בעברית
קטגוריה:אלבומי חברת תקליטי יהלום
לואיי אל-אתאסי

**לואיי אל-אתאסי** (ערבית: ل**ؤي الأتاسي**; 1926 – 24 בנובמבר 2003) היה נשיא סוריה מ-23 במרץ 1963 עד 27 ביולי 1963.

## ביוגרפיה
אתאסי נולד בחומס למשפחה סונית אל-אתאסי מעורבת פוליטית. הוא למד באקדמיה הצבאית בחומס ולאחר תום לימודיו הצטרף כקצין לצבא סוריה. הוא לחם במלחמת העצמאות ובשנת 1954 מונה על ידי האשם אל-אתאסי לראש הפרוטוקול הצבאי. בשנת 1956 הוא כיהן כנספח הצבאי בשגרירות סוריה בקהיר, שם הוא נהייה נאצריסט. בהמשך הוא פעל להקמת הרפובליקה הערבית המאוחדת. הוא ביקר את פרישת סוריה מהאיחוד ובאפריל 1962 בעת הקשר של הקצינים החופשיים תומכי נאצר בצפון סוריה, הוא פיקד על הכוחות הסוריים בדיר א-זור, הוזכר על ידי המורדים כאיש שלהם וניסה לתווך בין הממשלה והמורדים. לאחר דיכוי המרד הוא נשלח לכהן כנספח הצבאי בשגרירות סוריה בוושינגטון. הוא נקרא חזרה לסוריה להעיד נגד הקושרים, אך סירב מתוך חיבה אליהם ובעקבות זאת נכלא בכלא מאזה. עם פרוץ הפיכת הבעת' בסוריה שהייתה משותפת לתומכי הבעת' ולנאצריסטים, בשנת 1963, הוא שלח מברק מהכלא בו בירך את הקושרים, ונתמנה למפקד הצבא הסורי, כאיש של פשרה בין הבעת' והנאצריסטים. אתאסי החל לפעול לאיחוד משולש של מצרים, סוריה ועיראק. ב-23 במרץ 1963 נתמנה אתאסי לנשיא מועצת ההפיכה של סוריה. בתחילת אפריל 1963 יצא אתאסי לקהיר לשיחות על האיחוד.

אולם הממשלה שהוקמה על ידי הקושרים הייתה בעלת רוב מובהק של אנשי הבעת מתנגדי האיחוד עם מצרים ועד תחילת מאי 1963 טוהרו רוב מתנגדי הבעת' מתפקידים בכירים. למרות השתלטות אנשי הבעת', המשיך אתאסי במאמציו להביא לאיחוד המשולש, ותוך שהוא מביע התנגדות לאיחוד רק עם מצרים. בתחילת יוני 1963 הגיע לבגדד לשיחות על האיחוד המשולש, תוך שהוא מבהיר שלא יסכים לאיחוד רק עם עיראק.

ב-19 ביולי 1963, בעת שביקר בקהיר אצל נאצר פורסם על ניסיון הפיכה פרו נאצרי בסוריה, שדוכא על ידי שלטון הבעת', בהוצאה להורג של 20 אנשים שהואשמו בהשתתפות בקשר. מספר ימים לאחר מכן התפטר אתאסי והעביר את השלטון לידי אמין אל-חאפז, במה שנתפרש כטיהור גורמים נאצריסטיים בסוריה. בקהיר נטען שההתפטרות נבעה מאי רצונו לאשר את פסקי דין המוות לקושרים. אל-חאפז הצהיר שההתפטרות הייתה רק מטעמי בריאות ושאתאסי הוא "אחד משלנו".

אתאסי פרש מפעילות פוליטית, התגורר בחומס ונפטר בשנת 2003.

## קישורים חיצוניים

## הערות שוליים

קטגוריה:נשיאי סוריה
יו'נהאי

**יוּ'נְהָאי** (בסינית:**云海**) היא סדרת לווייני מזג אוויר סינית. השיגור הראשון בוצע בשנת 2016. הלוויינים מנוצלים לצרכים צבאיים ולכן מידע על מבנה הלוויינים מוגבל.

## תיאור
הלוויינים מנצלים מידע ממערכת ניווט לוויינית לקבלת מידע על מזג האוויר ומצב יונוספירה.

שיגורי הדור הראשון בוצעו בשנת 2016. בהמשך בוצעו עוד שלושה שיגורים ובסך הכול שוגרו 4 לוויינים. כל השיגורים בוצעו ממרכז שיגור הלוויינים ג'יוצ'ו'אן.

שיגורי הדור השני של הסדרה החלו בשנת 2018. בוצעו שני שיגורים. בכל שיגור שוגרו לחלל 6 לוויינים.

שיגורי הדור השלישי החול בשנת 2022, כאשר שוגר הלוויין הראשון. הלוויין השני שוגר בשנת 2024. השיגורים בוצעו ממרכז שיגור הלוויינים טאיואן.

## רשימת שיגורים

## קישורים חיצוניים
* מידע על הלוויינים
* מידע על שיגורים ולוויינים

קטגוריה:לוויינים סינים
קטגוריה:לווייני מזג אוויר
קטגוריה:מערכי לוויינים
טקג'ט אירופויילס

טקסט=טקג'ט |ממוזער|בניין הראשי של טקג'ט באזור התעשייה תפן
**טקג'ט אירופויילס** **בע"מ** היא חברה ישראלית המייצרת להבים למדחסים של מנועי סילון, בעיקר עבור חברת רולס-רויס. החברה הוקמה בשנת 1999, כשותפות בין רולס-רויס לבין חברת טכנולוגיות להבים.

## היסטוריה
ב-1998 קיבלה חברת טכנולוגיות להבים (בעבר: להבי ישקר), החלטה להרחיב את המפעל של החברה בתפן. וב-1999 הוקמה חברת טקג'ט אירופוילס כמיזם משותף של חברת רולס רויס העולמית (50%) וטכנולוגיית להבים (50%).

בשנת 2014 נמכרה טכנולוגית להבים, שהייתה בבעלות משפחת משפחת ורטהיימר, לחברת פראט אנד ויטני שהפכה לשותף החדש של חברת טקג'ט.

סטף ורטהיימר אמר כי "אנחנו מוכרים, הקמתי את החברה לבקשת משה דיין, בעקבות האמברגו הצרפתי על אספקת חלפים למטוסי מיראז'. הקמנו חברה טובה בישראל שמעסיקה כ-2,000 עובדים. המכירה היא תהליך טבעי, כמו שבאפט קנה את ישקר. זה עסק עולמי וצריך לוודא שיוכל להמשיך הלאה".

## להבי טורבינות ומדחסים למנועי סילון
החברה מייצרת להבים לטורבינות ולמדחס שהוא חלק ממנוע סילון, המפעל משמש לשתי פעילויות עיקריות - חישול ועיבוד שבבי בצורה אוטומטית.

מפעל הייצור של החברה משתרע על שטח של 30,000 מטר מרובע. במפעל זה נעשה שימוש בטכנולוגית חישול רובוטית, אוטומציה, תהליכי פיתוח CNC, טכנולוגיית ליטוש, ביקורות NDT, עיצוב לפיתוח ב־CAM-CAD ב-D,3 ויכולות יצור של מעל 2,000,000.

## מחויבות לאיכות הסביבה
חברת טקג'ט רואה בשמירה על איכות הסביבה יעד אסטרטגי בעל חשיבות עליונה ופועלת לשמור על סביבתה מהשפעות מזיקות עקב הפעילות השוטפת של המפעל. לשם כך, משקיעה החברה משאבים רבים הן בפן החינוכי והן בפן הארגוני והתפעולי.

החברה מיישמת מדיניות סביבתית הכוללת :
* מניעת זיהום והשפעות שליליות על הסביבה הטבעית בפעולות של ניעת פליטת מזהמים לאוויר לביוב ומקורות המים ,
* טיפול במזהמים, מחזור וההפרדת פסולת ופינוי מבוקר של פסולת מסוכנת לאתרים מורשים.
* מבדקי ISO 4001 .

## תהליכים מיוחדים
היחוד של החברה הוא באולמות החישול הגדולים בהם מתבצעת אוטומצית חישול רובוטית. בידע הטכנולוגי המתקדם של המחברה ובתהליכים המיוחדים המתבצעים בה: ציפוי גרפית (אוויר/ואקום) / בדיקות NDT (בדיקות אל הרס) טיפול טרמי,ועוד ** **חברה יכולות חישול מתקדמות של: טיטניום, ניקל ופלדה.
## איכות תעופתית
הלהבים שמיצרת טקג'ט מיועדים למנועי מסילון ולכן נדרשים לעמוד בסטנדרט האיכות המחמיר של תעשיית התעופה הבינלאומית. ISO 9000,
## מנועי הסילון של המטוסים שבהם נמצאים הלהבים של טקג'ט
* אירבוס 320 - מנוע V2500 של פרט אנד ויטני
* אירבוס A330 - מנוע TRENT XWB של רולס רויס
* בואיינג B777 - מנוע TRENT 800 של רולס רויס
* בואיינג B787 - מנוע TRENT 1000 של רולס רויס
* בואיינג 747 - מנוע RB211-524H של רולס רויס
* הרקולס של לוקהד מרטין - מנוע T56 של רולס רויס

## קישורים חיצוניים
* אתר החברה

## הערות שוליים

2025 02
קטגוריה:תעשיית מתכת בישראל
קטגוריה:תעשיית התעופה בישראל
קטגוריה:מגדל תפן: חברות
קטגוריה:נהריה: חברות
אירוע מתגלגל

"**אירוע מתגלגל**" הוא מיני-אלבום של המוזיקאי הישראלי שולי רנד, שיצא לאור ב-10 בפברואר 2025 בהוצאת חברת נענע דיסק.

## רקע
האלבום נולד מתוך תהליך יצירה שהתפתח באופן בלתי צפוי. במקור, רנד ושותפיו: ימי ויסלר, אסף תלמודי וגדי פוגטש - התכנסו כדי לעבוד על מחזמר המבוסס על סיפורו של רבי נחמן מברסלב. עם הזמן, הרעיון התפתח לכיוונים שונים, כולל מחשבות על סרט קולנוע, סדרת טלוויזיה או מופע חד-פעמי. בסופו של דבר, התהליך הוביל ליצירת מיני-אלבום המורכב מתשעה שירים. רנד מתאר את הפרויקט כתוצאה של שיתוף פעולה משמעותי ו"חברותא" עם עמיתיו, שבו כל אחד תרם את חלקו הייחודי ליצירה. התהליך, לדבריו, היה "ברובו משמח, מצחיק ומענג".

## הפקה והקלטה

ההקלטות נערכו באולפני קיצ'ה, בהובלת המפיקים המוזיקליים אסף תלמודי וגדי פוגטש. העיבודים נוצרו בשיתוף פעולה עם מתן זגורי וימי ויסלר, מה שהעניק לאלבום סגנון המשלב אלמנטים מגוונים. התהליך היצירתי כלל שיתוף פעולה הדוק בין כל המשתתפים, כאשר כל אחד הביא את תרומתו.

## ביקורות
המיני-אלבום זכה לביקורות חיוביות ממבקרי מוזיקה.

ב"מעריב", דודי פטימר ציין שהאלבום גורם להאזין שוב ושוב ללא שובע, והוסיף שההאזנה לכל אחד משמונת שירי האלבום מעוררת תחושות של שמחה, התפעמות והתרגשות, כאילו המאזין נמצא בתוך הצגה תיאטרלית מוזיקלית.

ב"כיכר השבת", כתב נתנאל לייפר כי 

## רשימת רצועות

## קישורים חיצוניים

## הערות שוליים

קטגוריה:אלבומי שולי רנד
קטגוריה:מיני-אלבומים בעברית
קטגוריה:אלבומי חברת נענע דיסק
לוי ספקטר

**לוי ספקטר** הוא פרופסור חבר לפילוסופיה וראש תוכנית פילוסופיה, כלכלה ומדע המדינה (פכ"מ) של האוניברסיטה הפתוחה.

תחומי המחקר העיקריים שלו הם אפיסטמולוגיה פורמלית ומסורתית (בעיקר עירוב בין השניים), והשקתה עם נושאים בפילוסופיה של המשפט, השפה, הפסיכולוגיה, תורת ההחלטות, דת, פוליטיקה ואתיקה.
## ביוגרפיה
ספקטר נולד באשקלון, והתחנך בבית הספר הניסויי בירושלים. לאחר שירותו הצבאי היה בעלים ומנהל של חברה לקציר חקלאי "קציר ולעניין". בעודו מתרגל בחוג לפילוסופיה ומלמד פילוסופיה ומחשבת ישראל בתיכון הראל (במבשרת ציון) השלים את לימודי התואר הראשון וחלק עיקרי מלימודי התואר השני באוניברסיטה העברית בירושלים. התחיל את לימודי הדוקטורט בשנת 2006 וב-2009 קיבל את הדוקטורט מהמחלקה לפילוסופיה תאורטית באוניברסיטת סטוקהולם.

ספקטר נשוי ואב לארבעה ילדים.

## קריירה אקדמית
לאחר השלמת הדוקטורט, ספקטר הצטרף לסגל האוניברסיטה הפתוחה בישראל במחלקה להיסטוריה, פילוסופיה ומדעי היהדות. בשנת 2016 קודם לדרגת מרצה בכיר. בהמשך קודם לדרגת פרופסור חבר.

## מחקר
ספקטר השתתף בקבוצות מחקר במכון ללימודים מתקדמים באוניברסיטה העברית שעסקה ברציונליות מעשית ותאורטית, בקבוצת מחקר בינלאומית ורב-תחומית בנושא "התנגדות לידע: סיבות, השלכות ופתרונות" הממומן על ידי קרן Riksbankens Jubileumsfond הבנק המלכותי השוודי. הפרויקט כלל חוקרים מתחומי הפילוסופיה, פסיכולוגיה, מדע המדינה ותקשורת ממדינות שונות כולל שוודיה, דנמרק, פולין, ארצות הברית וישראל.

מחקריו של ספקטר מתמקדים באמונה רציונלית וידע, תוך שימוש במתודולוגיה הסתברותית (בייסיאנית), לוגיקה מודלית ומתודולוגיות פורמליות אחרות, מתודולויות מסורתיות המיוחדות לאפיסטמולוגיה, וכן מתודולוגיות מהפילוסופיה של הלשון, המטפזיקיה, ניסויי מחשבה, ותחומים נורמטיביים.

בעבודת הדוקטורט שלו, "ידיעה סגורה ופתוחה: עיון בעקרונות סגור הידיעה תחת היסקים לוגיים" (2009), מציג ספקטר טיעונים הסתברותיים מתחום האפיסטמולוגיה הפורמלית התומכים במסקנה כי ראיות אינן "סגורות" תחת היסקים לוגיים. לצד אלו, הוא מציג טיעונים מסורתיים יותר המבקשים להראות כי היעדר סגירות של ראיות נובע מעקרונות יסוד אפיסטמיים; למשל, העיקרון לפיו ראיה אינה יכולה לתמוך בו-זמנית בטענה ובשלילתה (באותו הקשר ולאחר שקלול כלל ההיבטים).

טענתו המרכזית היא שאם הראיות אינן סגורות תחת היסקים לוגיים, נובע מכך שגם הידיעה אינה סגורה. משמעות הדבר היא שייתכן מצב שבו אדם יודע שטענה מסוימת היא אמיתית ומסיק ממנה טענה אחרת, אך אין ערובה לכך שהמסקנה השנייה ידועה לו כשם שהראשונה ידועה. לפי גישה זו, הידיעה – בדומה לראיות המבססות אותה – היא "פתוחה".
## קישורים חיצוניים
* דף המרצה של לוי ספקטר באתר האוניברסיטה הפתוחה

* לוי ספקטר באתר PhilPapers.

## הערות שוליים

קטגוריה:פילוסופים ישראלים
קטגוריה:סגל האוניברסיטה הפתוחה: היסטוריה, פילוסופיה ומדעי היהדות
קטגוריה:בוגרי בית הספר הניסויי ירושלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת סטוקהולם
קטגוריה:ישראלים שנולדו במאה ה-20